Нәсибаш

Нәсибаш () — Башҡортостанның Салават районындагы татар авылы, шушы исемдәге авыл Советы үзәге. 2010 елның 14 октябренә халыҡ саны 951 кеше.
 ОКАТО коды — 80247850001.
Авыл исеме Нисе елгасы атамасыннан ясалган.
 География 
 Өфедән 203 километр еракта, Урал таулары эчендә урнашкан.
 Район үзәгенә тиклем (Малаяз): 15 км
 Якындағы тимер юл станциясенә (Мөрсәлим): 30 км
 Авыл тарихы 
Нәсибаш — райо­нның борынгы авылларының бересе, 1759 елда нигез салынган дигән фараз бар. Атаманың килеп чыгышын төрлечә нигезлиләр:
Нисе елгасының башында урнашканлыҡтан, исеме «Нисе башы» диеп аталып, артабан Нәсибашка әйләнгән, диеп яза Ә. Әсфәндияров хезмәтендәАсфандияров А. З. История сел и деревень Башкортостана. Кн. 9. Уфа: Китап, 2001, 155 с. — ISBN 5—295—02843—7. 

Әммә күрше башкорт авылларында элегерәк бу авылны башк. Миҫебаш диеп йөртә иделәр. Миҫе елгасы текә ярлар астыннан агып чыккан үтә күренмәле салкын чишмәләр кушылдыгыннан барлыкка килгән.
Күрше Каратавлы авылыннан ике сакрымда мөһабәт кая — Миҫе тауы бар. Миҫе каясы, Миҫе мәмерйәсе бар. Миҫе башында утырган авыл, фонетик үзгәрешләр кичереп, Нәсибаш булып киткәндерӘбдрәфиҡов Ф. Иҫке тигәнебеҙ - иҫкеме? - Башҡортостан, 1992, 180-се һан, 11 сентябрь.
Нәсибаш авылына тәүге нигез салган кеше Малаяз авылы типтәре, йөз башы Әбделмән Нәсибашев (Исәнбаев, Исәнбәтов) булган диеп уйларга мөмкин. Ләкин бу факт хронологияга каршы килә, чөнки Нәсибашев каратавлылар белән 1793, 1805, 1829 елларда килешү төзеп, Әбделмән (соңрак Куркино диеп аталган) авылына нигез салган. Әбделмән, үҙе кердәш була торып, куртымга алган җиренә рус крестьяннарын кертә башлый.
Татарстанда ачылган сайтта Нәсибаш авылына Елизавета Петровна заманында ук (1709—1762) нигез салынган, диелә. Беренче булып хезмәтле (служилые) мишәрләр, кердәш-крестьяннар күчеп килгән. Алар батша гали җәнәпләре боерыгы белән Себер тракты буенда авыллар салып, мөһим хуҗалыҡ-стратегик юлны сакларга: аны хезмәтләндерергә, үтеп баручы дәүләт чиновникларын, күчерелә торган казна мөлкәтен ылау белән тәьмин итергә тиеш булганnasibah.ru. Бер ыңгай башкорт баш күтәрүчеләре буенча мәгълүмәт җиткерү дә аларның бурычына кергән.
Паллас, мишәрләр 1770 елда Өфе елгасы буендагы Елдәк кәлгасеннән күчеп килгән, диеп язган. Җирне Каратавлы ыруы башкортларыннан елына һәр йорттан 20 тиен белән куртымга алганнарПаллас П.-С. Указ. соч. С.68. 1803, 1808 елдарда яңа күчеп килгән мишәрләрнең Ҡаратавлы җирләренә кердәш (припущенники) хокугы белән кертелүе турында килешүләргә кул куелган.
1816 елда Нәсибаш авылында 51 йортта 120 рәүиз җаны, 1834 елда 72 йортта 186 кеше яшәгән.
XIX гасырның 40нчы елларында яшәгән картлар, аларның оныклары, гыйбрәт итеп, ничек Нәсибаш яныннан үткән Ятап (Этап) юлыннан каторжаннарны куганнарын, бу күренешнең ни дәрәҗәдә кызганыч булганын сөйләп калдырган. Күрше башкорт авыллары аша көнбатышта Иске Каратавлыннан, Себергә табан — Урманчы авылыннан узган булган Ятап юлы. Тик XIX гасырның 90нчы еллары соңында, Калмаккул (Мөрсәлим) авылы аша үткән Транс-Себер тимер юлы салынгач, тракт үзенең элеккеге әһәмиятен югаткан.
1842 елда 75 йорттан торган 438 җан башына 500 елкы малы, 400 баш эре мөгезле мал, 80 сарык, 200 кәҗә тура килгән.
XIX гасыр башыннан авылда мәчет эшләгән. Бер тимерлек һәм бер кабак булган.
 Биләмә берәмекләренә керүе 

 Теркәү елы  Улыс, авыл советы  Өяз, кантон, район  Губерна, Республика  Дәүләт 1770  Ҡаратавлы улысы  Өфе өязе  Ырынбур губернасы  Россия Империясе 1816  -нче йорт  8нче Башкорт кантоны  Ырынбур губернасы  Россия империясе  1834  -нче йорт  8нче Башкорт кантоны Ырынбур губернасы  Россия империясе1847  -нче йорт  8нче Башкорт кантоны, Троицк өязе    Ырынбур губернасы  Россия империясе 1859  -нче йорт  8нче Башкорт кантоны, Троицк өязе   Ырынбур губернасы  Россия империясе 1895  Нәсибаш улысы  Златоуст өязе  Өфе губернасы  Россия империясе 1920  Нәсибаш улысы  Мәсәгуть кантоны  Автономлы Башкорт ССР-ы  РСФСР 1926  Нәсибаш улысы  Мәсәгуть кантоны  Автономлы Башкорт ССР-ы  СССР 1930  Нәсибаш авыл советы  Кыйгы районы  Башкорт АССР-ы  СССР1935  Нәсибаш авыл советы  Малаяз районы  Башкорт АССР-ы  СССР1943  Нәсибаш авыл советы Салават районы Башҡорт АССР-ы  СССР 1990  Нәсибаш ауыл советы  Салават районы Башҡортстан Республикасы  Россия Федерациясе  
 Нәсибаш авылының бүгенгесе 
2013 елда 420 йортта 1200 кеше яши. 6 яшькәчә кадәрге – 99, 7 яшьтән алып 14 яшькәчә – 126, 14 яшьтән 18 яшькәчә – 60, 18-дән алып 30 яшькәчә 143 кеше яши. Югары уку йортларында укыйлар 26 кеше, училище-техникумнарда - 31.
Яшь гаиләләр саны - 29.Йәшнәп йәшәр саҡ ҡына  
2017 елда  Нәсибаш авылында 433 йортта 1090 кеше, шул исәптән 140 пенсионер, 31 күп балалы һәм 43 яшь гаилә яши. 2015 елның 11 аенда ун сабый туган, 15 кеше үлгән. Чагыштыру өчен: 2016 елда  14 бала туып, 22 кеше вафат булган.
Авыл яңара, күркәмләнә. Район үзәгенә якын урынлашканга, авылда яшәргә теләгән кеше арта. Ата-бабаларының нигезен яңартып, өй салып яшәгән гаиләләр күп.  Халыҡның 70 проценты су челтәре белән файдалана, 120 гаиләнең үзләре казыган скважинасы бар. Күп йортларга газ кертелгән.
2014 елда урамнарны яктырту эшләре тәмамланды. Төнен урамнар яктыртыла. Балалар бакчасы янында уен мәйданчыгы эшли. Авыл уртасында Җиңү обелискы тора.  Зыярат төзекләндерелгән. Нәсибашта экологик акциялар, шәмбе өмәләре даими үткәрелә. Авыл мәдәният йортында оештырылган кичәләрдә, бәйрәмләрдә халык зур теләк белән катнаша.
 Танылган кешеләр 

Нәсибаш авылы «Манас»чы-галим Каюм Мифтаховны, татар теле фәненә текстолог Рашат Гайнановны, диалектолог Зидә Садыйкованы, тәнкыйтьче Мәхмүт Әхмәтҗановны, русчалы-татарчалы сүзлекләр төзүче Фуат Ганиевны биргән авыл. Нәсибаш казна мәктәбе укытучысы гаиләсендә рустелле шагыйрь Михаил Львов (чын исеме Рәфкать Габитов, 1916|17-1988) туа. Нәсибаш урта мәктәбендә җырчы Зилә Сөнгатуллина атасы Даян Мәхмүт улы Еникеев укытты.
 Демография 
Халык саны динамикасы:
 2002Башкортостан Республикасының муниципаль районнары турындагы бердәм электрон белешмәсе —  Excel форматындагы кушымта . 2010 1 323  951
 Искәрмәләр 

 Сылтамалар 
 Башкортостан Республикасының муниципаль берәмлекләр советы.

Төркем:Башкортстан авыллары